CELEX: 32020D0249
Language: el
Date: 2020-02-25 00:00:00
Title: Απόφαση (ΚΕΠΠΑ) 2020/249 του Συμβουλίου της 25ης Φεβρουαρίου 2020 σχετικά με την τροποποίηση της απόφασης (ΚΕΠΠΑ) 2018/903 για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.)

26.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 54/1
               
            
         ΑΠΟΦΑΣΗ (ΚΕΠΠΑ) 2020/249 ΤΟΥ ΣΥΜΒΟΥΛΙΟΥ
         της 25ης Φεβρουαρίου 2020
         σχετικά με την τροποποίηση της απόφασης (ΚΕΠΠΑ) 2018/903 για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (*)
         
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 4 Αυγούστου 2016, το Συμβούλιο εξέδωσε την απόφαση (ΚΕΠΠΑ) 2016/1338 (1) για την παράταση της εντολής του ειδικού εντεταλμένου της Ευρωπαϊκής Ένωσης (ΕΕΕΕ) στο Κοσσυφοπέδιο και τον διορισμό της κ. Nataliya APOSTOLOVA ως της ΕΕΕΕ στο Κοσσυφοπέδιο.
                  
               
                     (2)
                  
                  
                     Στις 25 Ιουνίου 2018, το Συμβούλιο εξέδωσε την απόφαση (ΚΕΠΠΑ) 2018/903 (2) για την παράταση της εντολής του ΕΕΕΕ στο Κοσσυφοπέδιο. Η θητεία του ΕΕΕΕ λήγει στις 29 Φεβρουαρίου 2020.
                  
               
                     (3)
                  
                  
                     Η εντολή του ΕΕΕΕ στο Κοσσυφοπέδιο θα πρέπει να παραταθεί για περαιτέρω περίοδο 6 μηνών και θα πρέπει να καθοριστεί νέο ποσό δημοσιονομικής αναφοράς για την περίοδο από την 1η Μαρτίου 2020 έως τις 31 Αυγούστου 2020.
                  
               
                     (4)
                  
                  
                     Ο ΕΕΕΕ στο Κοσσυφοπέδιο θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2018/903 τροποποιείται ως εξής:
            
                        1)
                     
                     
                        Το άρθρο 1 αντικαθίσταται ως ακολούθως:
                        
                           «Άρθρο 1
                           
                           Ειδικός εντεταλμένος της Ευρωπαϊκής Ένωσης
                           Η εντολή της κας Nataliya APOSTOLOVA ως ειδικής εντεταλμένης της Ευρωπαϊκής Ένωσης (ΕΕΕΕ) στο Κοσσυφοπέδιο παρατείνεται έως τις 31 Αυγούστου 2020. Το Συμβούλιο μπορεί να αποφασίσει να τερματισθεί νωρίτερα η εντολή του ΕΕΕΕ, βάσει αξιολόγησης της Επιτροπής Πολιτικής και Ασφάλειας (ΕΠΑ) και πρότασης του Ύπατου Εκπροσώπου της Ένωσης για την Κοινή Εξωτερική Πολιτική και την Πολιτική Ασφάλειας (ΥΕ).».
                        
                     
                  
                        2)
                     
                     
                        Προστίθεται το ακόλουθο εδάφιο στο άρθρο 5 παράγραφος 1:
                        «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Μαρτίου 2020 έως τις 31 Αυγούστου 2020 ανέρχεται σε 1 650 000 EUR.».
                     
                  
                        3)
                     
                     
                        Προστίθεται το ακόλουθο εδάφιο στο άρθρο 14:
                        «Η τελική συγκεφαλαιωτική έκθεση για την εκτέλεση της εντολής του ΕΕΕΕ θα υποβληθεί έως τις 15 Ιουνίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της. Εφαρμόζεται από την 1η Μαρτίου 2020.
         
         
            Βρυξέλλες, 25 Φεβρουαρίου 2020.
            
               
                  Για το Συμβούλιο
               
               
                  Ο Πρόεδρος
               
               A. METELKO-ZGOMBIĆ
            
         
         
            (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
         
            (1)  Απόφαση (ΚΕΠΠΑ) 2016/1338 του Συμβουλίου, της 4ης Αυγούστου 2016, για την τροποποίηση της απόφασης (ΚΕΠΠΑ) 2015/2052 για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (ΕΕ L 212 της 5.8.2016, σ. 109).
         
            (2)  Απόφαση (ΚΕΠΠΑ) 2018/903 του Συμβουλίου, της 25ης Ιουνίου 2018, για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (ΕΕ L 161 της 26.6.2018, σ. 7).